text: Nýggja neyðtøkutilbúgvingin er skipað og sett í verk, og ynski var at geva tilbúgvingini ein grafiskan samleika, so at samlaði innsatsurin fær eitt felags samskiftiligt útrykk.
text: #000001
text: VIRKA mælti til, at tilbúgvingin nýtir heitið “neyðtøka.fo”, sum er snúningsásin í øllum samskiftinum. Hevur ein persónur verið úti fyri neyðtøkuroynd, skal viðkomandi ikki ivast í, hvar hjálpin er at finna.
text: #000002
text: Tí er sjálvt búmerkið eisini heimasíðubústaðurin, neyðtøka.fo. Fert tú á neyðtøka.fo sæst hvussu tú ber teg at.
text: #000003
text: Kring sjálvt búmerki er eisini ein samskiftisleistur mentur, sum á lættan hátt greiður frá leiklutinum hjá tilbúgvingini.
text: #000004
text: Umráðandi er at vísa hita, umsorgan, vón og styrki í samskiftinum. Eisini verður mælt til, at gera hópin av samskiftistilfari, plakatum og lýsingum, og gera tilfarið so sjónligt sum tilber, so at samleikin og samskiftið í sjálvum sær gerst fyribyrgjandi.
text: #000005
text: Allir føroyingar frá 0 til 120 skulu vita, at tað er á neyðtøka.fo at hjálpin er at finna.
text: #000006
text: VIRKA ynskir Neyðtøkutilbúgvingini blíðan byr, og vit vóna samstundis at tað ongantíð verður tørvur á henni.
text: #000007